**Aș vrea**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

AȘ VREA

Aș vrea- să văd,

că oamenii sunt toți cum se cuvine,

că nu stricăm ce este bun și de folos,

și cum renaște permanent natura.

Aș vrea- să aud,

cum inima lumii cântă și plânge la fel,

cum e redusă răutatea la tăcere,

și numai vorbe bune de la oameni.

Aș vrea- să simt,

mireasma florilor, căldura lumii,

că facem totul cu cinste, cu iubire,

și că-n natură-i numai armonie.

Aș vrea- să știu,

cu mine cine-i bun și cine-i rău,

cum trebuie să fiu în viață,

și după moarte ce m-așteaptă.

Aș vrea- să spun,

la toți, doar vorbe bune și-nțelepte,

că eu respect și ocrotesc natura,

și tot ce e lăsat de Dumnezeu.

Alexandrina Spânu-SPERANȚE